rejauldu/bengali-wikipedia huggingface dataset:
লাহুড়িয়া ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল।   আয়তন  লাহুড়িয়া ইউনিয়নের আয়তন ১৮ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি লাহুড়িয়া ইউনিয়নের মোট জনসংখ্যা ২৪১৯৩ জন। এর মধ্যে পুরুষ ১২৬১০ জন এবং মহিলা ১১৫৮৩ জন।   অবস্থান ও সীমানা  ভৌগোলিক অবস্থান অনুযায়ী ইউনিয়নটির  উত্তরে পলাশবাড়িয়া ইউনিয়ন, দক্ষিণে শালনগর ইউনিয়ন, পূর্বে বানা ইউনিয়ন এবং নলদী ইউনিয়ন অবস্থিত।   প্রসাশনিক কাঠামো  ওয়ার্ডভিত্তিক এ ইউনিয়নের গ্রামগুলো হলো ওয়ার্ড নংগ্রামের নাম১নং ওয়ার্ডলাহুড়িয়া দীননাথ পাড়া, আরাজী মন্ডলগাতী২নং ওয়ার্ডলাহুড়িয়া গোবিন্দ পাড়া, ঝামারঘোপ, লাহুড়িয়া ছায়মানারচর, কাদির পাড়া৩নং ওয়ার্ডলাহুড়িয়া ৮৫ পাড়া, লাহুড়িয়া পশ্চিম পাড়া, লাহুড়িয়া মোল্যা পাড়া, লাহুড়িয়া কচুবাড়ীয়া, লাহুড়িয়া হিন্দু পাড়া৪নং ওয়ার্ডলাহুড়িয়া ডহর পাড়া, লাহুড়িয়া প্রশন্ন পাড়া৫নং ওয়ার্ডলাহুড়িয়া ১১ নলী, লাহুড়িয়া ত্রৈলক্ষ পাড়া, লাহুড়িয়া ডিগ্রিরচর, লাহুড়িয়া তেতুলবাড়ীয়া৬নং ওয়ার্ডলাহুড়িয়া শেখ পাড়া, লাহুড়িয়া সৈয়দ পাড়া, লাহুড়িয়া ব্যবসায়ী পাড়া, লাহুড়িয়া মাঝি পাড়া, লাহুড়িয়া তালুক পাড়া, লাহুড়িয়া বাজার পাড়া, ৭নং ওয়ার্ডলাহুড়িয়া রাজাপুর, লাহুড়িয়া হেচলাগাতী, কল্যানপুর৮নং ওয়ার্ডকামারগ্রাম৯নং ওয়ার্ডসরুশুনা   ইতিহাস  লাহুড়িয়া ইউনিয়নের নামকরণের ইতিহাস পূর্ব পুরুষদের মুখে শোনা যায় যে, লাহোর থেকে কিছু লোক অত্র লাহুড়িয়া ইউনিয়নে এসে বসবাস শুরু করেন। তাদের চলাফেরা, আচার-আচরণে মানুষ মুগ্ধ হয়। তাদের স্মৃতিস্বরুপ এ ইউনিয়নের নাম লাহুড়িয়া নামকরণ করা হয়।   শিক্ষা ব্যবস্থা  ২০১১ সালের আদমশুমারি অনুযায়ী লাহুড়িয়া ইউনিয়নের শিক্ষার হার ৬০.৪৩ %  এবং এ ইউনিয়নে ২৪টি শিক্ষাপ্রতিষ্ঠান রয়েছে।   যোগাযোগ ব্যবস্থা  লোহাগড়া উপজেলা থেকে ২৩ কিলোমিটার উত্তরে এ ইউনিয়নটি অবস্থিত। সব ধরনের যানবাহনে এ ইউনিয়নে যোগাযোগ করা যায়।   খাল ও নদী  লাহুড়িয়া ইউনিয়নে কয়েকটি খাল রয়েছে। যেমন: দুধদোয়ার খাল, কুলু পাড়া খাল এবং অন্যান্য বিলের মধ্যে ইছামতি অন্যতম।   হাট-বাজার  লাহুড়িয়া ইউনিয়নে হাট-বাজার এর মধ্যে রয়েছে:  লাহুড়িয়া বাজার  মুন্সী গঞ্জের বাজার  ঝামারঘোপ বাজার  তথ্যসূত্র  বিষয়শ্রেণী:লোহাগড়া উপজেলার ইউনিয়ন
থাম্ব|ফিজোরদেনিস তাইদেন্দে লোগো ফিজোরদেনিস তাইদেন্দে একটি নরওয়েজীয় সংবাদপত্র, যা সোগন অগ ফিজরদানি কাউন্টির মেলয়ে সপ্তাহে তিনবার প্রকাশিত হয়।   ইতিহাস এবং প্রোফাইল  ফিজোরদেনিস তাইদেন্দে  ৫ এপ্রিল ১৯১০ সালে লিবারেল লেফট পার্টির সহযোগী হিসাবে নর্ডফিজোর্ড অঞ্চলে প্রথম প্রকাশিত হয়। মেলয় তখন একটি ব্যবসায়িক কেন্দ্রে পরিণত হয়েছিল। ১৯৯৪ সালে এটি সুনমোরসপোস্টেনের কাছে বিক্রি করা হয়।  কাগজটি পোলারিস মিডিয়ার মালিকানাধীন একটি সংস্থা প্রকাশ করছে।   ফিজোরদেনিস তাইদেন্দে সপ্তাহে তিন দিন, সোম, বুধ ও শুক্রবার প্রকাশিত হয়, ২০১৪ সালে এর প্রচার ছিল  ৪,৫১৮ অনুলিপি।     তথ্যসূত্র    বহিঃসংযোগ     বিষয়শ্রেণী:নরওয়ের সংবাদপত্র বিষয়শ্রেণী:১৯১০-এ প্রতিষ্ঠিত সংবাদপত্র
গোদাগাড়ী পৌরসভা বাংলাদেশের রাজশাহী বিভাগের রাজশাহী জেলার গোদাগাড়ী উপজেলার অন্তর্গত 'ক' শ্রেণির একটি পৌরসভা।   ভৌগোলিক উপাত্ত    প্রশাসনিক এলাকা  ওয়ার্ডঃ ০৯টি   আয়তন ও জনসংখ্যা  মোট আয়তনঃ ১৪.২৭ বর্গ কি.মি.  মোট জনসংখ্যাঃ ৩৯,৭৬৬ জন   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি   বর্তমান মেয়রঃ মনিরুল ইসলাম বাবু (২০১৬ - বর্তমান)   আরো দেখুন  গোদাগাড়ী উপজেলা রাজশাহী জেলা রাজশাহী বিভাগ   তথ্যসূত্র   বিষয়শ্রেণী:রাজশাহী জেলার পৌরসভা বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার সফল আবেদন<div class="boilerplate metadata rfa" style="background-color: #f5fff5; margin: 2em 0 0 0; padding: 0 10px 0 10px; border: 1px solid #AAAAAA;"> ''নিচের আলোচনাটি প্রশাসকত্বের একটি সফল আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  ব্যবহারকারী:Ragib  এখানে ভোট দিন (১/০/০)   আমি ইংরেজি উইকিপিডিয়ার একজন প্রশাষক, এবং সেখানে বাংলাদেশ সংক্রান্ত প্রবন্ধ গুলো বহু দিন ধরে সম্পাদনা করি। আমি সেখানে অন্ততঃ এক শতর অধিক বাংলাদেশ সংক্রান্ত বিষয় শুরু করেছি। বাংলাদেশের মিডিয়া, বিশেষ করে প্রথম আলোর প্রতিবেদক এবং অন্যান্য দেরকে আমি বহুদিন ধরে বাংলা উইকিপিডিয়াকে জনপ্রিয় করার চেষ্টায় সংস্লিষ্ট করার চেষ্টা করে যাচ্ছি। আমি এখানে প্রশাসক হতে চাই যাতে করে ইংরেজি উইকিপিডিয়ার মত এখানেও আমি বাংলা ও বাংলাদেশকে সারা বিশ্বের সামনে তুলে ধরতে পারি।   আমার ইংরেজী উইকিপিডিয়ার ব্যবহারকারী নাম হল Ragib.  07:31, ২৭ মার্চ ২০০৬ (UTC)  সমর্থন করি  সমর্থন: Ragib-এর যোগ্যতা ইংরেজী উইকিপিডিয়ায় প্রমাণিত। তার কোনো নেতিবাচক দিকের কথাও আমার জানা নেই। --- Zaheen 10:59, ২৯ মার্চ ২০০৬ (UTC)  বিরোধিতা করি  নিরপেক্ষ'
ভৈরব সওদাগরের জমিদার বাড়ি বাংলাদেশ এর চট্টগ্রাম জেলার রাউজান উপজেলার ২নং ডাবুয়া ইউনিয়নের পশ্চিম ডাবুয়া গ্রামে অবস্থিত এক ঐতিহাসিক জমিদার বাড়ি। আছে পরিত্যক্ত জমিদার বাড়িটি, নেই বাসিন্দারা!  ইতিহাস এই জমিদার বংশের ও জমিদার বাড়ির প্রতিষ্ঠাতা জমিদার ভৈরব চন্দ্র সওদাগর। তিনি মূলত একজন ব্যবসায়ী ছিলেন। তাই তার নামের সাথে সওদাগর উপাধি যুক্ত হয়েছিল। তিনি বার্মা বর্তমান মায়ানমারে ব্যবসা করতেন। তার জমিদারীর আওতায় বর্তমান পশ্চিম ডাবুয়া, চিকদাইর, হলদিয়া ইউনিয়নের বানারস, ক্ষিরাম এলাকা ছিল। ভৈরব চন্দ্র সওদাগর তার জমিদারী এলাকায় মধ্য সর্তা রামসেবক প্রাথমিক বিদ্যালয় নামক একটি বিদ্যানিকেতন প্রতিষ্ঠা করেন। জমিদারের দুইজন পুত্র সন্তান ছিল। একজনের নাম তুষার পাল আরেকজনের ত্রিদিব পাল। তারা ভারতবর্ষ ভাগ হওয়ার পর তাদের সকল জায়গাজমি বিক্রি করে ভারতে চলে যান।  অবকাঠামো বসবাসের জন্য একটি দ্বিতল ভবন তৈরি করা হয় এবং জমিদারী পরিচালনা করার জন্য আরেকটি ভবন তৈরি করা হয়। এছাড়াও উপসনার জন্য দুইটি মন্দির ও গোসল করার জন্য একটি সান বাঁধানো পুকুর ঘাট তৈরি করা হয়।  বর্তমান অবস্থা অযত্ন ও অবহেলার কারণে এখন জমিদার বাড়ির সকলকিছু এখন প্রায় ধ্বংসের মুখে। ধ্বংসপ্রাপ্ত ভবন, মন্দির, পুকুর ঘাট ও দিঘী এখন স্মৃতি হিসেবে পড়ে রয়েছে।  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:চট্টগ্রাম জেলার দর্শনীয় স্থান
হালিমা তায়ো আলাউ রাষ্ট্রপতি উমারু ইয়ার'আদুয়া-এর প্রশাসনের সময়ের একজন নাইজেরিয়ান স্থপতি এবং সাবেক পরিবেশ ও গৃহায়ন মন্ত্রী।  পটভূমি  হালিমা তায়ো আলাউ ১৯৫৬ সালের ৬ই ডিসেম্বর জন্মগ্রহণ করেন। তিনি ১৯৮১ সালে আহমাদু বেলো বিশ্ববিদ্যালয়, জারিয়া থেকে স্থাপত্য বিষয়ে এমএসসি ডিগ্রী অর্জন করেছেন। তিনি ১৯৮২ সালে কাওরা রাজ্যর সিভিল সার্ভিসে যোগ দেন। তিনি আইলরিন, কাওরা রাজ্যর কাজ ও পরিবহন মন্ত্রণালয়ের একজন স্থায়ী সচিব হয়ে ওঠেন। তিনি আইলরিন বিশ্ববিদ্যালয় থেকে ২০০৩ সালে লোক প্রশাসনে মাস্টার্স ডিগ্রী অর্জন করেন। ২০০৫ থেকে জুলাই ২০০৬ পর্যন্ত তিনি নাইজেরিয়ার স্বাস্থ্য বিষয়ক ফেডারেল মন্ত্রী ছিলেন।  পরিবেশ ও গৃহায়ন মন্ত্রী  ২৬ই জুলাই ২০০৭-এ রাষ্ট্রপতি উমারু ইয়ার'আদুয়া কর্তৃক হালিম তায়ো আলাউ পরিবেশ ও গৃহায়ন মন্ত্রী নিযুক্ত হন। অক্টোবর ২৯, ২০০৮-এ মন্ত্রিসভায় উল্লেখযোগ্য রদবদলে তাকে মন্ত্রিসভা থেকে খারিজ করে দেওয়া হয়। বরখাস্তে বলা হয়েছিল রাষ্ট্রপতি ও প্রগতিশীল পিপলস অ্যালায়েন্সের প্রতিনিধি চুকা ওডমের সাথে তার অবিরত তর্কের কারণে তাকে মন্ত্রিসভা থেকে খারিজ করে দেওয়া হয়েছে। ১৭ই ডিসেম্বর ২০০৮-এ জন ওডিকে তার পদে নিযুক্ত করা হয়।  তথ্যসূত্র  বিষয়শ্রেণী:নাইজেরিয়ার ফেডারেল মন্ত্রী বিষয়শ্রেণী:নাইজেরিয়ার স্বাস্থ্য মন্ত্রী বিষয়শ্রেণী:জীবিত ব্যক্তি বিষয়শ্রেণী:ইওরুবা স্থাপত্যবিদ বিষয়শ্রেণী:১৯৫৬-এ জন্ম বিষয়শ্রেণী:২১শ শতাব্দীর নাইজেরীয় রাজনীতিবিদ বিষয়শ্রেণী:নাইজেরিয়া সরকারের নারী মন্ত্রী বিষয়শ্রেণী:২১শ শতাব্দীর নাইজেরীয় নারী রাজনীতিবিদ
ছবিমুড়া, যা চক্রকমা বা চক্রকমা নামেও পরিচিত, ভারতের ত্রিপুরা রাজ্যের গোমতী নদীর তীরে খাড়া পাহাড়ের দেয়ালে খোদিত পাথরের প্যানেলের জন্য বিখ্যাত। এখানে শিব, বিষ্ণু, কার্তিক, মহিষাসুর মর্দিনী দুর্গা এবং অন্যান্য দেব-দেবীর বিশাল খোদিত মূর্তি রয়েছে।  এই শিল্পকলাটি গোমতী জেলার অন্তর্গত অমরপুর মহকুমার হাকচক বা হকচকে গোমতী নদীর তীরে অবস্থিত। এটি ভারতের ত্রিপুরা রাজ্যের প্রধান শহর ও রাজধানী আগরতলা থেকে ৮২ কিমি দূরে, উদয়পুর থেকে ৩০ কিমি দূরে এবং অমরপুর থেকে ৭.৫ কিমি দূরে অবস্থিত।   ছবিমুড়ায় দুর্গা  পাথরে খোদিত মা দুর্গার সবচেয়ে বড় প্রতিমাটি প্রায় ২০ ফুট উঁচু। খোদাই করা চিত্রগুলি ১৫-১৬ শতকের।  ৯০ ডিগ্রি খাড়া দেবতামুড়ার পাথুরে মুখের উপর সুন্দর ছবিগুলি অত্যন্ত দক্ষতার সাথে বাঁকানো রয়েছে। পাহাড়ি শৃঙ্গগুলি ঘন জঙ্গলে আচ্ছাদিত এবং এই জঙ্গলগুলির মধ্য দিয়ে ট্রেকিং করার পরই দেবতাদের এই আবাসে পৌঁছানো সম্ভব।   আরও দেখুন    হিন্দু তীর্থস্থান  ভারতের জাতীয় ভূতাত্ত্বিক স্মৃতিসৌধ  হিন্দু মন্দিরের তালিকা  ভারতে পর্যটন  যাত্রা   তথ্যসূত্র    বহিঃসংযোগ   বিষয়শ্রেণী:শিল্পকলায় শিব বিষয়শ্রেণী:উত্তর-পূর্ব ভারতের পর্যটন বিষয়শ্রেণী:ত্রিপুরার দর্শনীয় স্থান বিষয়শ্রেণী:ভারতের হিন্দু তীর্থস্থান বিষয়শ্রেণী:গোমতী জেলা
মিলিটান্ট সোসালিষ্ট মুভমেন্ট (; সংক্ষেপণ: MSM) হল মরিশাসের একটি কেন্দ্র-বাম রাজনৈতিক দল। এটি মরিশাসের জাতীয় পরিষদের বৃহত্তম একক রাজনৈতিক দল, ২০১৯ সালের সাধারণ নির্বাচনে ৬৯টি আসনের মধ্যে ৪২টি আসন জিতেছে। এটি ১২০ জনের মধ্যে ৬০ জন কাউন্সিলর সহ সারা দেশের সমস্ত শহর/টাউন কাউন্সিলে সর্বাধিক সংখ্যক আসন ধারণ করে।  এমএসএম দেশের তিনটি বৃহত্তম রাজনৈতিক দলের মধ্যে একটি, অন্যগুলি হল লেবার পার্টি (পিটিআর) এবং মুভমেন্ট মিলিটান্ট মরিসিয়েন (এমএমএম)()৷  এমএসএম স্বাধীনতার পর থেকে মরিশাসের বারোটি সাধারণ নির্বাচনের মধ্যে ছয়টিতে একা বা জোটের অংশ হিসেবে জিতেছে ( ১৯৮৩, ১৯৮৭, ১৯৯১, ২০০০, ২০১৪ এবং ২০১৯)। এটি দেশের হিন্দু সংখ্যাগরিষ্ঠদের কাছ থেকে এর বেশিরভাগ সমর্থন পায়।  এমএসএম দলকে ১৯৮৩ সালে স্যার অনিরুদ্ধ জগন্নাথ প্রতিষ্ঠা করেছিলেন, যিনি মোট ১৬ বছর (১৯৮২-১৯৯৫, ২০০০-২০০৩ এবং আবার ২০১৪ সাল থেকে) তিনবার প্রধানমন্ত্রী ছিলেন। তিনি ২০০৩ থেকে ২০১২ পর্যন্ত রাষ্ট্রপতিও ছিলেন। তিনি ১৯৮৩ থেকে ২০০৩ পর্যন্ত এমএসএম-এর নেতৃত্ব দেন, এরপর তাঁর পুত্র প্রবিন্দ জগন্নাথ আনুষ্ঠানিকভাবে নেতৃত্ব গ্রহণ করেন। প্রবিন্দ জগন্নাথ তার বাবার মন্ত্রিসভায় উপ-প্রধানমন্ত্রী হিসেবে দায়িত্ব পালন করেন। জগন্নাথ পরিবারের অন্যান্য সদস্যরাও রাজনৈতিকভাবে সক্রিয় ছিলেন, যাদের মধ্যে আছেন লাল জগন্নাথ (একজন প্রাক্তন অ্যাটর্নি জেনারেল), অশোক জগন্নাথ (প্রাক্তন স্বাস্থ্য মন্ত্রী) এবং মায়া হনুমানজী (প্রাক্তন স্বাস্থ্যমন্ত্রী)।  ২০২১ সাল পর্যন্ত, এমএসএম-এর সামনের সারি চার সদস্যের সমন্বয়ে গঠিত, তাঁরা হলেন প্রবিন্দ জগন্নাথ (নেতা), মনীশ গোবিন (সেক্রেটারি জেনারেল), জো লেসজংগার্ড (সভাপতি), এবং লীলা দেবী দুখুন (ভাইস প্রেসিডেন্ট)। তথ্যসূত্র    বহিঃসংযোগ    Official Website  বিষয়শ্রেণী:মরিশাসের রাজনৈতিক দল বিষয়শ্রেণী:মরিশাসের সমাজতান্ত্রিক দল বিষয়শ্রেণী:১৯৮৩-এ প্রতিষ্ঠিত রাজনৈতিক দল *  বিষয়শ্রেণী:আফ্রিকার সামাজিক গণতান্ত্রিক দল
আম্বেদকারিত পার্টি অফ ইন্ডিয়া হল ভারতের একটি রাজনৈতিক দল যা বিআর আম্বেদকরের ধারণার উপর ভিত্তি করে। এপিআইটি ১৪ এপ্রিল, ২০১৩ এ প্রতিষ্ঠিত হয়েছিল এবং এর সদর দপ্তর নাগপুরে রয়েছে।Ambedkarite Party of India. Press Release , July 2, 2014. বিজয় মানকর জাতীয় সভাপতি।  এপিআই ২০১৪ সালের ভারতীয় সাধারণ নির্বাচনে ৩৪ জন প্রার্থীকে প্রার্থী করেছিল, যারা একসঙ্গে ১৮৫,০৯৫ ভোট (দেশব্যাপী ভোটের ০.০৩%) পেয়েছিলেন।Partywise performance and List of Party participated, Election Commission of India. এটি ২০১৬ কেরালা বিধানসভা নির্বাচনে ৫টি আসনে প্রতিদ্বন্দ্বিতা করেছিল।Kerala Assembly Elections - Results Summary—2016. এবং ২০১৭ গোয়া বিধানসভা নির্বাচনে একটি।Srividhya Iyer, "Goa Election Results 2017 on Aaj Tak", India.com, March 12, 2017. দলটি ২০১৭ সালের নাসিক পৌর নির্বাচনের জন্য পুরাগামী লোকশাহী আঘাদির মতো জোটে অংশগ্রহণ করে।Tushar Pawar, TNN, "Alliance led by ex-cop to contest 77 seats", Times of India, February 3, 2017.   তথ্যসূত্র   বিষয়শ্রেণী:মহারাষ্ট্রের রাজনৈতিক দল বিষয়শ্রেণী:আম্বেদকরবাদী রাজনৈতিক দল বিষয়শ্রেণী:২০১৩-এ প্রতিষ্ঠিত রাজনৈতিক দল
250px|right|thumb|১৬৬০ সালের ভ্যান ডেন ব্রুকের মানচিত্র সরস্বতী নদী ভাগীরথী নদীর একটি শাখানদী, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই।Majumdar, Dr. R.C., History of Ancient Bengal, First published 1971, Reprint 2005, pp. 2-3, Tulshi Prakashani, Kolkata, . থাম্ব|ত্রিবেণীতে সরস্বতী নদীর মোহনা।   প্রবাহ   উচ্চ প্রবাহ  সরস্বতী নদীটি হুগলি জেলার উত্তর-পূর্বাংশে উৎপন্ন হয়েছে, যা কুন্তি নদীতে প্রবাহিত হয়। সরস্বতীর উচ্চ প্রবাহ শুরু হয় বাঁশবেড়িয়ার কাছে, ত্রিবেণী সঙ্গমে।   ইতিহাস  হুগলির সপ্তগ্রাম ছিল প্রধান নদীবন্দর, প্রধান শহর, ত্রিবেণী হোল গঙ্গা ও তার দুই প্রধান শাখানদী যমুনা ও সরস্বতীর সঙ্গমস্থল। ষোড়শ শতকেও ত্রিবেণী থেকে দক্ষিণ পশ্চিম দিক ধরে সপ্তগ্রাম হয়ে বয়ে চলত সরস্বতী নদী। যমুনা নদী বইত দক্ষিণ পূর্ব দিক ধরে। যমুনা বর্তমানেও বইছে খালের আকারে, ইচ্ছামতী থেকে বেরিয়ে গোবরডাঙা-গাইঘাটা-হরিণঘাটা হয়ে কোথাও হারিয়ে গেছে, কোথাও আবার নালার আকারে ইতস্তত গংগায় পড়েছে। সপ্তম শতাব্দী থেকে ধীরে ধীরে সরস্বতীর উৎপত্তিস্থলে পলি জমতে শুরু করে এবং ধীরে ধীরে ষোড়শ শতক নাগাদ প্রায় শুকিয়ে যায়। সেই সরস্বতীর অবশেষ এখন নিতান্তই খাল, ক্ষীণজলের ধারা, দূষিত জলাশয় আকারে ত্রিবেণী থেকে বেরিয়ে শঙ্খনগর, সপ্তগ্রাম পার করে হারিয়ে গেছে প্রবাহপথ। একটি মজে যাওয়া শাখা আন্দুল কলেজের পাশ হয়ে এখনও বইছে। তারপর বুজে গেছে অথবা আটকে গেছে জনবসতির চাপে, কচুরিপানায় কিংবা মাছের ভেরিতে, নদী গিলে ফেলা ইট ভাটায়। অতীতে সরস্বতী বাংলার নদী বন্দর নগরের উন্নয়ন ও পতন একটি গুরুত্বপূর্ণ ভূমিকা পালন করেছিল। প্রাথমিকভাবে, প্রধান সমুদ্র বন্দর নগর তাম্রলিপ্ত ছিল, যার পতনের পর সপ্তগ্রাম আসে, এবং পরিশেষে কলকাতা।  এটা মনে করা হয় যে সরস্বতী নদী একটি স্বতন্ত্র পথ বেয়ে সমুদ্রের সাথে মিশত।Roy, Niharranjan, Bangalir Itihas, Adi Parba, , first published 1972, reprint 2005, p. 126, Dey’s Publishing, 13 Bankim Chatterjee Street, Kolkata,     মনসামঙ্গল কাব্য  বাংলার নদী সরস্বতীর প্রথম উল্লেখ মনসামঙ্গল কাব্যে। মনসামঙ্গল অনুসারে চাঁদ সওদাগর ছিলেন প্রভাবশালী বণিক। চাঁদ সওদাগরের বাণিজ্যপোতের সাগরযাত্রার পথটি ছিল – সপ্তগ্রাম থেকে উজানে ত্রিবেণী হয়ে সাগর। বিশ্বাস করা হয় সরস্বতী অধুনা রূপনারায়নের খাত বরাবর বয়ে মোহনায় পড়ত তাম্রলিপ্ত (অধুনা তমলুক) হয়ে। তখন সরস্বতীর উপনদী ছিল রূপনারায়ন, দামোদর সহ অনেক ছোট নদনদী। তাম্রলিপ্ত আগে একটি সমৃদ্ধ সমুদ্রবন্দর ছিল।   তথ্যসূত্র   বিষয়শ্রেণী:পশ্চিমবঙ্গের নদী বিষয়শ্রেণী:সরস্বতী
অক্সিজেন একটি রাসায়নিক উপাদান যার প্রতীক O এবং পারমাণবিক সংখ্যা ৮।  অক্সিজেন এছাড়াও উল্লেখ করতে পারে:   কম্পিউটার সংক্রান্ত    অক্সিজেন এক্সএমএল সম্পাদক  অক্সিজেন গেমস, একটি বিলুপ্ত ভিডিও গেম ডেভেলপার  অক্সিজেন প্রকল্প, কেডিই প্লাজমা ওয়ার্কস্পেসের জন্য একটি থিম সেট  OxygenOS, ওয়ানপ্লাস স্মার্টফোনের জন্য একটি android-ভিত্তিক OS   চলচ্চিত্র এবং টেলিভিশন    অক্সিজেন (১৯৯৯ চলচ্চিত্র), রিচার্ড শেপার্ডের একটি আমেরিকান ক্রাইম থ্রিলার  অক্সিজেন: কাস্টম কনসার্ট, ২০০৪ সালের আশান্তির একটি কনসার্ট ফিল্ম  অক্সিজেন (২০০৯ চলচ্চিত্র), একটি রাশিয়ান ড্রামা ফিল্ম  অক্সিজেন (২০১০ চলচ্চিত্র), একটি বেলজিয়ান-ডাচ ফিল্ম  অক্সিজেন (2017 ফিল্ম), একটি ভারতীয় তেলুগু অ্যাকশন ফিল্ম  অক্সিজেন (2020 ফিল্ম), একটি বাংলাদেশী শর্ট ফিল্ম  অক্সিজেন (2021 ফিল্ম), একটি ফরাসি ভাষার কল্পবিজ্ঞান চলচ্চিত্র  অক্সিজেন (টিভি চ্যানেল), একটি আমেরিকান টেলিভিশন নেটওয়ার্ক  "অক্সিজেন" ( ডাক্তার হু ), একটি টেলিভিশন পর্ব
ইয়ারসানিজম বা আহলে হক বা কাকাই হল ১৪ শতকের শেষের দিকে পশ্চিম ইরানে সুলতান সাহাক প্রতিষ্ঠিত একটি সমন্বিত ধর্মীয় মতবাদ।P. G. Kreyenbroek (1992). Elahi, Bahram (1987).  ইরানে ইয়ারসানিজমের মোট অনুসারীর সংখ্যা অর্ধ মিলিয়ন থেকে এক মিলিয়নের বেশি বলে অনুমান করা হয়।Encyclopedia of the Modern Middle East and North Africa (Detroit: Thompson Gale, 2004) p. 82 তবে ইরাকে তাদের সংখ্যা অজানা। তারা বেশিরভাগই গুরান, সানজাবি, কালহোর, জাঙ্গানা এবং জালালভান্দ উপজাতির কুর্দি। ইরানে একটি তুর্কিভাষী ইয়ারসান ছিটমহলও রয়েছে।   ইরাকের ইয়ারসানিদেরকাকাই বলা হয়। ইয়ারসানিরা বলে যে, কিছু লোক তাদের অপমানজনকভাবে "আলীর উপাসক" বলে ডাকে, যা তারা অস্বীকার করে। ইরানে ইসলামি ব্যবস্থার চাপের কারণে অনেক ইয়ারসানি তাদের ধর্ম গোপন করে এবং তাদের জনসংখ্যার কোনো সঠিক পরিসংখ্যান প্রকাশ করে না।  ইয়ারসানিদের একটি স্বতন্ত্র ধর্মীয় সাহিত্য রয়েছে যা প্রাথমিকভাবে গোরানী ভাষায় রচিত। কিছু আধুনিক ইয়ারসানি গোরানি পড়তে বা লিখতে পারে। কারণ তাদের মাতৃভাষা দক্ষিণ কুর্দি বা সোরানি ।  তাদের কেন্দ্রীয় ধর্মীয় বইটিকে বলা হয় কালাম-ই সারঞ্জাম, যা সুলতান সাহাকের শিক্ষার উপর ভিত্তি করে ১৫ শতকে রচিত হয়।   ভৌগিলিক অবস্থান  ইয়ারসানের অধিকাংশ অনুসারী বর্তমান ইরানের কেরমানশাহ প্রদেশ, লোরেস্তান প্রদেশ ও ইলাম প্রদেশ সংলগ্ন এলাকায় বসবাস করে। তারা কেরমানশাহের মাহিদাশত, বিভানিজ ও জোহাব জেলার প্রধান ধর্মীয় জনসংখ্যা ও ইলাম, লোরেস্তানের ডেলফান, হলিলান, পোশত-ই কুহের গ্রামীণ এলাকায় জনবহুল গোষ্ঠী।  ধর্মের প্রধান নগর কেন্দ্রগুলি হল সাহনেহ, কেরেন্দ-ই গরব ও গাহওয়ারেহ। অন্যান্য গুরুত্বপূর্ণ শহরগুলির মধ্যে রয়েছে কেরমানশাহ, সারপোল-ই জাহাব ও কাসর-ই শিরিন। ইরানের উল্লেখযোগ্য ইয়ারসান জনসংখ্যার অন্যান্য অঞ্চলের মধ্যে রয়েছে তেহরান, মারাগেহের কাছে হ্যাশটগার্ড, ভারামিন এবং ইরানি আজারবাইজানের তাব্রিজ। সেখানে গুরুত্বপূর্ণ তুর্কি-ভাষী ইয়ারসান সম্প্রদায় বাস করে এবং তাদের অনেক ধর্মীয় গ্রন্থ তুর্কি ভাষা ব্যবহার করে। ইয়ারসানি ঐতিহ্য দাবি করে যে,তাদের সমস্ত প্রাথমিক সম্প্রদায় ধর্মীয় ভাষা হিসাবে গোরানি ব্যবহার করত। এরপর সময়ের সাথে সাথে কিছু গোষ্ঠী ধর্মসহ সমস্ত উদ্দেশ্যে আজারির মতো একটি তুর্কি ভাষা গ্রহণ করতে বাধ্য হয়েছিল।   ইরাকে ইয়ারসানীরা প্রধানত কুর্দিস্তানে বসবাস করে। মসুল, কিরকুক, কালার, খানাকিন, ইরবিল এবং সুলায়মানিয়ার আশেপাশে তাদের বসতি রয়েছে।  তথ্যসূত্র     বিষয়শ্রেণী:ইরানি ধর্ম বিষয়শ্রেণী:কুর্দি সংস্কৃতি বিষয়শ্রেণী:একেশ্বরবাদী ধর্ম বিষয়শ্রেণী:রহস্যবাদ বিষয়শ্রেণী:ইরানে ধর্ম বিষয়শ্রেণী:ইরাকে ধর্ম বিষয়শ্রেণী:কুর্দিস্তানে ধর্ম
কাদিরাবাদ ক্যান্টনমেন্ট পাবলিক স্কুল হচ্ছে বাংলাদেশের নাটোর জেলার বাগাতিপাড়া উপজেলার কাদিরাবাদ সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯২৮ সালে।   ইতিহাস  ১৯২৮ সালে জমিদার কুমার শরৎ কুমার রায় বাহাদুর তাঁর ভাই কুমার বসমত কুমার রায়ের নামে একটি এম. ই (মিডল ইংলিশ) স্কুল প্রতিষ্ঠা করেন; যার নাম ছিলো দয়ারামপুর কেবিকেএমই স্কুল। ১৯৬২ সালে বিদ্যালয়টিকে নিম্ন মাধ্যমিক বিদ্যালয় এবং ১৯৭০ সালে মাধ্যমিক বিদ্যালয়ে রূপান্তর করা হয়। পরবর্তীতে ১৯৮৩ সালে তৎকালীন রাষ্ট্রপতি হুসেইন মুহাম্মদ এরশাদের নির্দেশে বিদ্যালয়টি পরিচালনার দায়িত্ব গ্রহণ করে কাদিরাবাদ ক্যান্টনমেন্ট বোর্ড; এবং পূর্ননামকরণ করা হয় এরশাদ পাবলিক স্কুল হিসেবে। ১৯৯৮ সালে বিদ্যালয়টির নাম পরিবর্তন করে কাদিরাবাদ ক্যান্টনমেন্ট পাবলিক স্কুল রাখা হয়।   শ্রেণি, বিভাগ ও শাখা সমূহ  বিদ্যালয়টি মূলত একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ১ম থেকে ১০ম শ্রেণি পর্যন্ত শিক্ষাদান করা হয়। উল্লেখ্য, বিদ্যালয়টিতে কেবল বিজ্ঞান এবং ব্যবসায় শিক্ষা বিভাগ রয়েছে।   ইউনিফর্ম   ছেলেদের সাদা শার্ট , নেভি ব্লু প্যান্ট , সাদা কেডস্  এবং কালো বেল্ট    মেয়েদের নীল কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    শিক্ষা কার্যক্রম  বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।   ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ১২৬ ১২৬ ১০০ ২০২০ এসএসসি ১১৬ ১১৬ ১০০ ২০২১ এসএসসি ১৩৯ ১৩৯ ১০০   খেলাধুলা ও সহপাঠ্যকর্ম  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।   গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।   বিভিন্ন সাংস্কৃতিক কর্মকাণ্ড  বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।   সংঘ   বিএনসিসি  গার্লস্ গাইড  স্কাউট  রেড ক্রিসেন্ট   আরো দেখুন   কাদিরাবাদ ক্যান্টনমেন্ট বোর্ড  নাটোর জেলা   তথ্যসূত্র   বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নাটোর জেলার শিক্ষাপ্রতিষ্ঠান বিষয়শ্রেণী:নাটোর জেলার বিদ্যালয়
সরযূবালা সেন (১৯ জুলাই ১৮৮৯—২৫ সেপ্টেম্বর ১৯৪৯) ছিলেন বাঙালি লেখিকা এবং শিক্ষাবিদ।   জীবনী  সরযূবালা সেনের জন্ম ব্রিটিশ ভারতের অধুনা পশ্চিমবঙ্গের হুগলি জেলার হরিপালে। পিতা দার্শনিক ও বহুবিদ্যাবিশারদ পণ্ডিতআচার্য ব্রজেন্দ্রনাথ শীল। সরযূবালা আচার্যের পাঁচ সন্তানের মধ্যে সর্বকনিষ্ঠ ও একমাত্র কন্যা ছিলেন। তার চার ভ্রাতার তিন জন হলেন - বিনয়েন্দ্রনাথ, অমরেন্দ্রনাথ ও অমলেন্দ্রনাথ। অন্য এক ভ্রাতা অকালেই মারা যান।  পিতার শিক্ষায় ও আদর্শে তাঁদের জীবন গঠিত হয়। ১৯০৫ খ্রিস্টাব্দে তিনি এন্ট্রান্স পাশ করেন।কলকাতা বিশ্ববিদ্যালয় থেকে এম.এ পাশ করে ইংল্যান্ডে যান ১৯১২ খ্রিস্টাব্দে। সেখানে ফ্রোয়েবেল ইনস্টিটিউট থেকে সরযূবালা কিন্ডারগার্টেন সম্বন্ধীয় শিক্ষা সম্পর্কে পড়াশোনা করে স্বদেশে ফেরেন ১৯১৩ খ্রিস্টাব্দে। তার ডাকনাম ছিল তুলি। তিনি দু-বার বিবাহ করেন। তার প্রথম স্বামী ছিলেনদেশবন্ধু চিত্তরঞ্জন দাশের ভ্রাতা কবি বসন্তরঞ্জন দাশ। বসন্তরঞ্জনের মৃত্যুর পর দেশবন্ধুর ভগ্নীপতি বিপত্নীক শরৎচন্দ্র সেনকে বিবাহ করেন। তিনি ছিলেন এক কট্টর জাতীয়তাবাদী।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৭৬৭,    সাহিত্যকর্ম  সরযূবালা সুলেখিকা ছিলেন। দেশবন্ধুর নারায়ণ পত্রিকায় তার লেখা প্রকাশিত হত। যখন সরযূবালা ইংল্যান্ডে ছিলেন, প্রথম বিশ্বযুদ্ধের প্রাক্কালে স্বদেশের অস্থির রাজনৈতিক পরিস্থিতি ও অভিজ্ঞতা তার লেখার উপর প্রভাব ফেলে। স্বামী বিয়োগে'র পর কতকগুলি শোক-প্রবন্ধ লেখেন। তার প্রথম লেখা রবীন্দ্রনাথ ঠাকুরের ভূমিকা-সহ বসন্তপ্রয়াণ নামে প্রকাশিত হয় ১৯১৪ খ্রিস্টাব্দে। জমি-মূলধন-শ্রম সমস্যা নিয়ে বহু প্রশংসিত দেবোত্তর বিশ্বনাট্য নামক রূপক নাটক রচনা করেন ১৯১৬ খ্রিস্টাব্দে। এই নাটকটি সম্পর্কে যেটি উল্লেখযোগ্য তা হল - এর নারীবাদী মাত্রা। নায়িকা বিবাহকে প্রত্যাখ্যান করেন এবং শিশুদের যত্ন নিয়ে কর্মজীবী নারীদের যে লড়াইয়ের বিষয়ে নিজের মন্তব্য ব্যক্ত করেছেন। তিনি বাংলা সাহিত্যের সম্পূর্ণ ইতিহাসে (১৯৬০) এটি এক বৈশিষ্ট্য প্রদান করে। সমালোচক সুকুমার সেন সরযূবালার সমস্ত রচনায় তার দার্শনিক পিতার প্রভাব লক্ষ্য করেছেন।   রচিত গ্রন্থ    বসন্তপ্রয়াণ (১৯১৪)  ত্রিবেণী সঙ্গম (১৯১৫)   দেবোত্তর বিশ্বনাট্য  অন্নপূর্ণা    বিশ্বনাথ   জাতীয়তাবোধে সক্রিয়তা  সরযূবালা বিশ শতকের প্রথমার্ধের বাঙালি রাজনৈতিক মহিলা কর্মীদের অন্যতম ছিলেন। তার ও তার স্বামীর নিবাসে রাজনৈতিক ক্রিয়াকলাপ চলত এবং প্রায়শই পুলিশের নিয়মিত নজরে  ছিল।  বিপিনচন্দ্র পালের এক জনসভায় রবীন্দ্রনাথ ঠাকুরের গান গেয়ে জাতীয়তাবোধে তার সক্রিয়তার পরিচয় সমক্ষে রেখেছিলেন।   তথ্যসূত্র   বিষয়শ্রেণী:বাঙালি লেখক বিষয়শ্রেণী:১৯৪৯-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:বাঙালি প্রাবন্ধিক বিষয়শ্রেণী:বাঙালি শিক্ষাবিদ বিষয়শ্রেণী:হুগলি জেলার ব্যক্তি
গ্রেনাডা ( ; Grenadian Creole French: ) ক্যারিবীয় অঞ্চলের একটি দ্বীপ রাষ্ট্র। এর আকার হল , এবং ২০২০ সালের জুলাই মাসে এটির আনুমানিক জনসংখ্যা ছিল ১১২,৫২৩। এর রাজধানী হল সেন্ট জর্জেস। জায়ফল এবং জয়ত্রি মশলা ফসল উৎপাদনের কারণে গ্রেনাডাকে "মসলার দ্বীপ"ও বলা হয়।  ইতিহাস  ভূতাত্ত্বিক ইতিহাস  ইউরোপীয় আগমন ১৪৯৮ সালে, ক্রিস্টোফার কলম্বাস ছিলেন প্রথম ইউরোপীয় যিনি তার তৃতীয় সমুদ্রযাত্রার সময় গ্রেনাডা দেখার খবর দেন, এটির নামকরণ করেন 'লা কনসেপসিয়ন', কিন্তু আমেরিগো ভেসপুচি ১৪৯৯ সালে এটির নাম পরিবর্তন করে 'মায়ো' রাখতে পারেন।  অর্থনীতি  upright=1.3|thumb|right|গ্রেনাডা রপ্তানির আনুপাতিক উপস্থাপনা, ২০১৯ গ্রেনাডার একটি ছোট অর্থনীতি রয়েছে যেখানে পর্যটন প্রধান বৈদেশিক মুদ্রা উপার্জনকারী।  পর্যটন গ্রেনাডার অর্থনীতি মূলত পর্যটনশিল্পের ওপর নির্ভরশীল। প্রচলিত সৈকত এবং জল-ক্রীড়া পর্যটন মূলত সেন্ট জর্জ, বিমানবন্দর এবং উপকূলীয় স্ট্রিপের চারপাশে দক্ষিণ-পশ্চিম অঞ্চলে কেন্দ্রীভূত। ইকোট্যুরিজম বৃদ্ধি পাচ্ছে।  শিক্ষা  গ্রেনাডার শিক্ষা কিন্ডারগার্টেন, প্রাক-প্রাথমিক বিদ্যালয়, প্রাথমিক বিদ্যালয়, মাধ্যমিক বিদ্যালয় এবং তৃতীয় শিক্ষা নিয়ে গঠিত। সরকার শিক্ষাকে অগ্রাধিকার দিয়েছে, ২০১৬ সালে তার বাজেটের ১০.৩% খাতে ব্যয় করেছে, যা বিশ্বের তৃতীয় সর্বোচ্চ হার। সাক্ষরতার হার অত্যন্ত উচ্চ, জনসংখ্যার ৯৮.৬% পড়তে এবং লিখতে সক্ষম।  পরিবহন মরিস বিশপ আন্তর্জাতিক বিমানবন্দর হল দেশের প্রধান বিমানবন্দর, অন্যান্য ক্যারিবিয়ান দ্বীপপুঞ্জ, মার্কিন যুক্তরাষ্ট্র, কানাডা এবং ইউরোপের সাথে দেশটিকে সংযুক্ত করে। ক্যারিয়াকো-এ একটি বিমানবন্দরও রয়েছে।   সংস্কৃতি  ১৬৪৯ থেকে ১৭৬৩ সাল পর্যন্ত গ্রেনাডা ফরাসিদের অধীনে ছিল। ফলে এখানে ফরাসি সংস্কৃতির গভীর প্রভাব লক্ষ্য করা যায়। ফরাসি সভ্যতার নানা নিদর্শন ছড়িয়ে রয়েছে পুরো দেশটিতে। এখানকার লোকজনের চালচলন অনেকটা ফরাসিদের মত।  তথ্যসূত্র   বহিঃসংযোগ   গ্রেনাডা সরকারের ওয়েবসাইট গ্রেনাডা, বিবিসি নিউজ।  বিষয়শ্রেণী:গ্রেনাডা বিষয়শ্রেণী:ক্যারিবীয় রাষ্ট্র বিষয়শ্রেণী:দ্বীপ রাষ্ট্র বিষয়শ্রেণী:উইন্ডওয়ার্ড দ্বীপ বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:প্রাক্তন ফরাসি উপনিবেশ বিষয়শ্রেণী:কমনওয়েলথ অব নেশনসের সদস্য বিষয়শ্রেণী:জাতিসংঘের সদস্য রাষ্ট্র বিষয়শ্রেণী:ছোট দ্বীপ উন্নয়নশীল রাষ্ট্র বিষয়শ্রেণী:উত্তর আমেরিকার রাষ্ট্র বিষয়শ্রেণী:ক্যারিবীয় সম্প্রদায়ের সদস্য রাষ্ট্র বিষয়শ্রেণী:পূর্ব ক্যারিবীয় রাষ্ট্রগুলির সংস্থার সদস্য রাষ্ট্র বিষয়শ্রেণী:১৯৭৪-এ প্রতিষ্ঠিত রাষ্ট্র ও অঞ্চল বিষয়শ্রেণী:সার্বভৌম রাষ্ট্র বিষয়শ্রেণী:১৭৬৩-এ উত্তর আমেরিকায় প্রতিষ্ঠিত বিষয়শ্রেণী:১৯৭৪-এ উত্তর আমেরিকায় প্রতিষ্ঠিত
ট্র্যাকিওটমি (  বা  ) অথবা ট্র্যাকিওস্টমি হলো একটি অস্ত্রোপচারের শ্বাসনালী ব্যবস্থাপনা পদ্ধতি, যার মধ্যে একটি ছেদ (কাটা) করা হয়; ঘাড়ের পূর্ববর্তী দিক (সামনের) এবং শ্বাসনালীতে একটি ছেদ দিয়ে সরাসরি শ্বাসনালী খোলা হয়। যার ফলে গর্তটি স্বাধীনভাবে একটি শ্বাসনালী হিসাবে বা শ্বাসনালী নল বা ট্র্যাকিওস্টমি টিউব হিসেবে কাজ করে।     তথ্যসূত্র   বিষয়শ্রেণী:শ্বাসনালী ব্যবস্থাপনা বিষয়শ্রেণী:জরুরি চিকিৎসা পদ্ধতি বিষয়শ্রেণী:কর্ণ-নাসা-স্বরযন্ত্র বিজ্ঞান